উল্লেখ্য, চলনবিলের পাবনার চাটমোহর উপজেলার হান্ডিয়াল ইউনিয়নের পাইকপাড়া ঘাট এলাকায় শুক্রবার সন্ধ্যা সাতটার দিকে নৌকা ডুবে নারীসহ ৫ জন নিখোঁজ হন। ছুটির দিন থাকায় ঈশ্বরদী ডাল গবেষণা কেন্দ্রের কয়েকজন কর্মকর্তা ও কুষ্টিয়া উপজেলা থেকে আসা তাদের কয়েকজন বন্ধু এবং তাদের পরিবারের অন্যান্য সদস্যরা নারী শিশুসহ ২২ জন শুক্রবার সকালে চলনবিল ভ্রমণের উদ্দেশ্যে বের হন। তারা ভাঙ্গুড়া উপজেলার বড়াল ব্রিজ নৌবাড়িয়া ঘাট থেকে একটি নৌকা ভাড়া করে বিলের মধ্যে দিয়ে তাড়াশ উপজেলায় যান। পরে সন্ধ্যায় চাটমোহরে ফেরার পথে হান্ডিয়ালের পাইকপাড়া নামক স্থানে নৌকাটি বাঁশের সঙ্গে ধাক্কা লাগায় নৌকার ছই ভেঙে উল্টে যায়। পরে দমকল বাহিনীর সদস্য ও স্থানীয়রা তাদের উদ্ধার করে হাসপাতালে পাঠায়। এদের মধ্যে ৫ জন নিখোঁজ হয়।